**چوارچێوەى گشتى توێژینەوەکە.**

**بەشى یەکەم: ڕەگەزە سەرکییەکانى توێژینەوەکە.**

 **باسى یەکەم**

**یەکەم: گرفتى توێژینەوە:**

خاڵى دەستپێک لە توێژینەوەیەکدا بریتییە لە هەستکردن بە بوونى گرفتێک کە لە هزرو بیرى توێژەردا بە شێوەى پرسیارى سەرهەڵدەدات، واتە گرفتى توێژینەوە بریتیەیە لە چڕ کردنەوەى بابەتێک لە پرسیارێکى کورت و سەرەکیدا، پێی دەڵێن گرفتى توێژینەوە یان پرسیارى توێژینەوە، توێژەر خولیاى وەڵامدانەوەى ئەو پرسیارەیە بە دواى وەڵامەکەدا دەگەڕێت(شوانى،٢٠١٥: ٢٠٢)

دیاردەى چینایەتى و بزاوتى چینایەتى لە دواى قۆناغى کۆمۆنى سەرەتایی بەدەرکەوت لە هەموو کۆمەڵگەکان، بە تێپەربوون قۆناغە یەک لە دواى یەکەکانى کۆمەڵگەى مرۆڤایەتى چینە کۆمەڵایەتییەکان بە پێ جیاوازى کۆمەڵگەکان بە پێکهات و شێوازى جیاواز بەدەرکەوتن، جووڵەو ئاڕاستەى چینەکان گۆڕانیان بەسەردا هاتووە، وەک هەر دیاردەیەکى تر کەوتە ژێر بارى گۆڕانکارى، کۆمەڵگەى باشورى کوردستان لە دواى ڕاپەرینى بەهارى ساڵى ١٩٩١ بە تایبەت دواى روخانى ڕژێمى بەعسى عێراق بەتایبەت دواى ساڵى ٢٠٠٣ بە قۆناغێکى خێراى گۆڕانکارى گوزەر دەکات، دەرهاوێشتەکانى ئەو گۆڕانکارییە خێراتر دەرکەوتن، ڕەهەندى سیاسى و کۆمەڵایەتى و ئابوورى گرتەوە.

کۆمەڵگەى کوردى وەک هەر کۆمەڵگەیەکى ترى جیهانى بەدەر نەبوو لە دروستبوونى کۆمەڵگەیەکى چینایەتى، ئەو چینە کۆمەڵایەتیانە بزاوت و ئاڕاستەیان بە پێ قۆناغ و کات و زەمەن گۆڕانى بەسەردا هاتووە، توێژەر لەوتوێژێنەوەیدا دەیەوێت تیشک بخاتە سەر ( بزاوتى چینایەتى لە کۆمەڵگەى ڕاگوزەردا لە شارى هەولێر چۆنە؟) لەگەڵ تیشک خستنە سەر ئەو پرسیارانە:

پرسیارى سەرەکى:

* پێکهاتەى چینایەتى و هۆشیارى چینایەتى لە کۆمەڵگەى باشورى کوردستان چۆنە؟

١-پێکهاتەى چینایەتى کۆمەڵگەى کوردستان چ گوڕانێکى بەسەردا هاتووە؟

٢- پەیوەندى نێوان چینى سەرمایەدار و حیزبەکانى کوردستان چۆن بووە چ گۆڕانیکى بەسەردا هاتووە؟

**دووەم: گرنگى توێژینەوە:**

ئەم توێژینەوەیە لە لایەنى تێورى و پراکتیکى گرنگى خۆى هەیە.

یەکەم/ گرنگى تێورى: وەکو هەر توێژینەوەیەکى تر سوود لەو سەرچاوەو توێژینەوەو پەرتوکانە وەردەگرێت کە لەو باریەوە نوسراون، هەروەها ڕوونکردنەوەو ناساندنى چەمکەکان و بزاوتى چینایەتى و چینە کۆمەڵایەتییەکان و تایبتمەندییەکانى کۆمەڵگەى ڕاگوزەر دەخاتە ڕوو، گرنگیەکى ترى تێورى بریتیەیە لەوەى کە بۆ یەکەمجارە توێژینەوەیەکى لەو جۆرە لە زانکۆى صەلاحەددین ئەنجام دەدرێت و ئەمەش دەبێتە هۆى کەلەکە بوونى مەعریفەى تێورى هەموو ئەمانە یارمەتیمان دەدەن کەوا لە بوارى پراکتیکدا ڕەوشى چینایەتى و ئاستەنگەکانى پەیوەست بە بارى چینایەتیەوە لە کوردستانى باشوور بناسین و چارسەرى ئەو ئاستەنگانە بکرێت و کەوا پەیوەندیان بە ڕەوشەکەوە هەیە.

دووەم/ گرنگى پراکتیکى: ئاماژە بەو داتاو زانیاریانە دەدات کەوا لە واقعى کۆمەڵگەى لێتویژراوە دەست دەکەوێت و ڕاستى و ڕوون بوونى ئەو بابەتە دەخەنە ڕوو، کەوا توێژەر هەڵویستى لەسەر کردووە، دیاردەی بزاوتى چینایەتى و چینە کۆمەڵایەتییەکان دیاردەى زەقى کۆمەڵگەن، لە هەر کۆمەڵگەیەکیشدا دیاردەى بزاوتى چینەکۆمەڵایەتییەکان جێ سەرەنج و لێوردبونەوەى کۆمەڵناسانە، بەردەوام لە هەوڵى ئەوە دان تێورى نوێ بۆ هۆکارو لێکەوتەکان و دبەشبوونى چین بەندى کۆمەڵگەو بدۆزنەوە ، گرنگى توێژینەوەکەمان لەم چەند خاڵە دەخەێنەڕوو:

١-توێژینەوەکە بابەت و دیاردەیەکى نوێ لە هەرێمى کوردستان دەخاتە ڕوو، توێژینەوەى لە بارەو دەکات.

٢-ئەو گۆڕانکارییە خێراییانە کەوا کۆمەڵگە پێدا گوزەر دەکات بووتە هۆى ئەوەى جووڵە و بزاوتى چینەکان و پێکهاتەى نوێ دەربکەون.

٣-گرنگیەکەى تر بوونى هۆشیارى لاى چینى خوارووى کۆمەڵگە.

**سێیەم: ئامانجى توێژینەوە:**

ئامانجى توێژینەوەکە زانینى ئاڕاستەو جووڵەى چینایەتیە لە کۆمەڵگەى ڕاگوزەردا، یا خوود باشوورى کوردستان ، توێژەر بۆ گەیشتن بە ئامانجە سەرکییەکانى ئەم ئامانجانەى خوارەوەى داناوە.

١-بزاوتى چینە کۆمەڵایەتییەکان چیە

٢-زانینى بنەماو بنچینەکانى چینى کۆمەڵایەتى

٣-زانینى دۆخى سروشتى چینە کۆمەڵایەتیەکان

٤-زانین و خەسڵەت و تایبتمەندیەکانى کۆمەڵگەى ڕاگوزەر.

٥-زانینى تایبتمەندیەکانى بزاوتى چینایەتى لە کۆمەڵگەى ڕاگوزەر.

**چوارەم: پرسیارەکانى توێژینەوە**:

بۆ هەر توێژینەوەکى زانستى گرنگە پرسیارى توێژینەوە یان گریمان هەبێت، ئێمەش لەو توێژینەوەیە توێژەر بۆگەیشتن بەو وەڵامەکانى ئامانجى توێژینەوەى، چەند پرسیارێکى توێژینەوەمان خستۆتە ڕوو:

١-بزاوتى چینە کۆمەڵایەتیەکان چیە؟

٢-بنەماو بنچینەکانى چینى کۆمەڵایەتى چین؟

٣-ئایا دۆخى سروشتى چینە کۆمەڵایەتیەکان چۆنە؟

٤- ئایا خەسڵەت و تایبتمەندیەکانى کۆمەڵگەى ڕاگوزەر چیە؟

٥- ئایا تایبتمەندیەکانى کۆمەڵگەى ڕاگوزەر چیە؟

 **باسى دووەم:**

 **پێناسەى زانستى بۆ چەمکەکان.**

**دەستپێک:**

بۆ شرۆڤ کردنى چەمکى( بزاوتى چینایەتى) پێویستە چەمکى (گۆڕانى کۆمەڵایەتى**Social** **Change**) چەمکى (پێگەى یان شوێنگەى کۆمەڵایەتى**Social Status**) (ڕۆڵى کۆمەڵایەتى **Social Role**)

زانایانى کۆمەڵناس (رۆڵ **Social Role**) وەکو یەکەگەلێک پێناسە دەکەن کە پشکدارن لە بونیاد نانى دامەزراوە کۆمەڵایەتیەکاندا و دەڵێن: (ڕۆڵ چەردەیەک چاووەڕوانییە، پەیوەستە بەو شوێنگە بونیادییە یاساى کەسى تێدایە( قەرەداخى، ٢٠١٣: ٢٦).

هەروەها ماکس ڤێبەر پێی وایە (ڕۆڵ )کلیلى سەرەکییە لە کۆمەڵگەدا، لە کتێبەکەیدا بەناوى (تێورى کۆمەڵایەتى و ئابوورى ڕێکخستنى کۆمەڵایەتى دا) وا پێناسەى ڕۆڵ دەکات، بریتییە لەو زانستەى ڕاڤەکردن و تێگەیشتنى ڕەفتارى کۆمەڵایەتى دەدات، مەبەستیش لە ڕەفتارى کۆمەڵایەتى هەر چاڵاکى و جموجۆڵیک کە تاکێک ئەنجامى دەدات و پەیوەندى ڕاستەوخۆشى هەبێت بە تاکەکانى ترى کۆمەڵگە(مستەفا،٢٠١٩: ١٧٣).

لە پێناسەیەکى تردا وا هاتووە، (ڕۆڵ) بە هەڵسوکەوتێک دەگوترێت کەسانى دیکە لەو تاکەى کە پێگەیەکى دیاریکراوى بەدەستهێناوە، چاوەڕیێ دەکەن. ڕۆڵە شیاوەکان بە شێوەى بەشێک لە پرۆسەى بە کۆمەڵایەتیبوون فێرى تاک دەکرێت و پاشان تاکیش قبوڵیان دەکات(کۆهێن،٢٠١٤. ٩٧).

لە پێناسەیەکى تردا بەم شێوەیە پێناسەى (ڕۆڵ) کراوە، کە کەسێک پێگەیەکەیەک یان بارێک یان پلەو پایەکى کۆمەڵایەتى دیارى کراوى لە پلە بەندى کۆمەڵایەتیدا هەیە، چاوەڕوانى و پێشبینى کردنى کۆمەڵگە بۆ رەفتارو شێوازى ژیان و تەنانەت بەهاو پێوەر و بیرکردنەوەو هەڵوێستەکانى، بە شێوەیەکى سەرەکى و تەنانەت بنەڕەتیش لەو پێگەیەوە سەرچاوە دەگرێ. واتە پێگە، ڕۆڵى کەس لە دیدگاو چاوەڕوانى دەووروبەر و کۆمەڵگە دیارى دەکات. بەم مانایە ڕۆڵ (رەفتارگەڵێکە پەرچدانەوەى خواستەکانى ئەو پێگەیە کە کەسێک هەیەتى(قەرەداخى،سەرچاوەى پێشووە: ٢٦-٢٧).

(پێگە **Social Status**) کەوا باڵا دەستێکى سەربازى ، حکومەت، یان سیاسى یان کۆمەڵایەتى و بنەماڵەیی خێڵ یان حیزبیە یان خاوەن داهات و سەرمایەیە جیاوازترن لە چینێکى ترى کۆمەڵگە شتێکە، ئەوانەى لە پێگەى خواروەترن ئەمانەشن شتێکى ترە، واتە ئەو شوێنگە کۆمەڵایەتى و ڕۆڵى هەیەتى، دەکرێت ئەو ڕۆڵەخراپ بێت یان باشبێت، بۆ نموونە لە کۆمەڵگەى کوردى هەندێ لەو کوێخایانەى خاوەن زەوى زار لەگەڵ ئەوانەى زەوى و زاری ئەوانیان بەکار هێناوە دەسەڵات و پێگەکەیان خراپ بەکارهێناوە، بوونەتە هۆکارەى چەوساندنەەوەى ئەوانە و وەرگرتنى باج و سەرانە لە خەڵکى ناوچەکە،خەڵکیش چاوڕوانى زیاترى لەمانە هەیە کەواپێگە ڕۆڵى باڵایان هەیە لە لێپرسراویتیدا.پێگە دەبێتە هۆى دیارى کردنى ڕۆڵ هەروەها بەهاو پێوەرو سەرمایە هۆکارى دیاریکردنى پێگەو ڕۆڵن.

هەروەها بۆچونێکى هەیە بۆ (پێگە ) هەیە، بریتییەیە لە رێزى کۆمەڵایەتى یان شکۆى کۆمەڵایەتى کە هەندێ ئەندامانى کۆمەڵگە دەیدن بە هەندێ کەسى دیکە. هەمیشە ئەو کەسانە شێوازێکى تایبەتیان لە ژیاندا هەیە، واتە ئەو شێوازە رەفتارەى ئەو کەسانە پەیڕەوى لێدەکەن(گیدنز،٢٠١٣: ٣٢١).

دەربارى (پێگە) وا باس دەکرێت: بریتییەیە لە جێگاو هەڵ و مەرجێکى کۆمەڵایەتى کە تاک لە نێو گرووپ یان لە نێو چینى کۆمەڵایەتى گرووپێکدا، لە چاو گرووپەکانى تردا بە دەست دێنێ. پێگەو هەل و مەرجى کۆمەڵایەتى تاک، ماف و بەهرەمەندییەکانى تاک لە نێو کۆمەڵگەدا دیارى دەکات. بۆ نموونە ماموستایەکى زانکۆ کاتێ لەگەڵ گرووپە کارییەکانى تر هەڵسەنگێندرێ، شوینگەیەکى بەرزى لەناو کۆمەڵگەدا هەیە. کەچى لە نێوان کۆلێژەکانى زانکۆیەکدا، پێگەیەکى رێکخراوى بە گوێرى ئاستى زاستى و ئەو ماوەیە خەریکى پیشەکەى بووە(ئامێدیان، ٢٠١٣: ١٧٤)

بۆ ناساندنى چەمکى ( بزاوتى چینایەتى ) رووچوون بەناخى ئەو چەمکە، وا گونجاوترە لێردا دەربارى چەمکى (گۆڕانى کۆمەڵایەتى**Social Change**) بدوێن، گۆڕان جیاوازى نێوان دووحاڵەتە ( کۆن و نوێ) یان جیاوازى شتێکە کە لە ماوەیەکى سنوردار یان دیاریکراو روودەدات، واتە وەکو پێشان نەمابێت.

کە ریشەى کۆمەڵایەتیش بۆ زیادبکەین، ئەو گۆڕانەیە لە هەناوى کۆمەڵگە روودەدات، یاخوود وەچەرخانە، یان گۆڕێنیک بەسەر بەشەکانى کۆمەڵگە دێت. مەرج نیە ئەو گۆڕانانەى روودەدەن گۆڕانى کۆمەڵایەتى بن، بەڵکو گۆڕانى ماتریالى و کەلتورى ......هتد دەبن.

 (گۆڕانى کۆمەڵایەتى) لاى (هیراقلتیسHeraclites) ئەو پێی وایە ( گۆڕانى شتەکان پەیوەستن بەیەکەوە) گوزارشت بوونى مردنە، بوونیش بوونێکە کۆتایی دێت و نامێنێ،مرۆڤ ناتوانێت دووجار لە ئاوى رووبارێک مەلە بکات، چونکە ئاوى رووبارەکە بە هۆى رۆیینەوە لە جارى دووەمدا ئاوەکەى یەکەمجار نیە، ئاوى ئەو رووبارەى ئێمە خۆمان تێداوێین و ئاوەکە لە گۆڕاندایە بە هۆى رۆیینەکەى(الزعبي، ١٩٩١: ٦).

وە هەروەها جێنزبێرگ(**Ginsburg**) واى بۆ دەچێ کەوا ( گۆڕانى کۆمەڵایەتى) هەموو ئەو گۆڕانانەن بەسەر بۆنیادەى کۆمەڵایەتیدا دێت، لە بەش و لە گشتێدا، هەروەها لە سیستەمى کۆمەڵایەتیدا، بۆیە تاکەکان ڕۆڵە کۆمەڵایەتییەکانیان جیاواز پراکتیک دەکەن(الدقس،٢٠٠٥: ١٧).

ولیام ئۆگبرن لە کتێبى (گۆڕانى کۆمەڵایەتى) ئاماژە بە گۆڕانى کۆمەڵایەتى دەکات لە مێژووى مرۆڤایەتی کەوا روویانداوە( الزعبي، سەرچاوەى پێشووە.: ٣٨).

لە لایەکى تر (جیرس **Gerth** و ملز **Mills** ) بەم شێوەیە گوزارشت لە (گۆڕانى کۆمەڵایەتى) بەیەکەوە دەکەن: ئەو وەچەرخانەیە کە بەسەر ڕۆڵە کۆمەڵایەتییەکاندا دێت کە تاکەکان پێ هەڵدەستن، هەموو ئەوەى بەسەر سیستەمە کۆمەڵایەتیەکاندا دێت، کۆنترۆڵى کۆمەڵایەتى کە بونیادەى کۆمەڵایەتى لە ماوەیەکى زەمەنى دیاریکراوە لە خۆى گرتووە(الدقس، سەرچاوەى پێشووە:١٧).

و گۆڕانى کۆمەڵایەتى وەچەرخانێکە بەسەر ژێر خان و سەرخانى کۆمەڵگە دێت . هەروەها کاتێک کۆمەڵناسى لە نیوەى یەکەمى سەدەى نۆزدەوە بایەخى بە گۆڕانى کۆمەڵایەتى داوە، کاتێک (ئۆگست کۆنت **Auguste Comte**) و (هێربەرت سپنسەر**Herbert Spencer**) و هاوڵانیان هەڵسان بە ڕاڤەکردنى هۆکارو دەرئەنجامەکانى گۆڕانى کۆمەڵایەتى ئەوان وا باس لە چەمکى (گۆڕانى کۆمەڵایەتى) دەکەن: لە ژێر ڕۆشنایی ئەو شۆڕشە سیاسى و پیشەسازییانەى لە کیشوەرى ئەوروپادا ڕوویاندا، بەتایبەت شۆڕشى پیشەسازى لە بەریتانیا و شۆڕشى سیاسى لە فەرەنسا، هەموو دەرئەنجامەکانیان لە گۆڕانى سیستەمەکانى فەرمانڕاوەیی و بیروباوەڕ هزرییەکانى میللەتان و پەیوەندییەکانى بەرهەمهێنان و ئاستەکانى گوزەران و شێوازەکانى ژیانى کۆمەڵایەتى. لەبەر ئەوە پێویست بوو تێورێکى تایبەت بە گۆڕانى کۆمەڵایەتى بدۆزرێتەوە کە ڕاڤەکردنى یاساکانى بزاوت و ڕێگوزەرى کۆمەڵگەکان و ڕوونکردنەوەى ئەو قۆناغە شارستانییە مێژووییانەى کۆمەڵگەکان پێیاندا گوزەردەکەن و خەسڵەت و کێشەکانى هەموو قۆناغێکى مێژوویی و پەیوەندى نێوان لایەنە مادى و ڕؤحییەکانى دیاردەى گۆڕانى کۆمەڵایەتى بگرێتە ئەستۆ(ئەلحەسەن، ٢٠١٢: ٤٩٣).

لە چوارچێوەى شرۆڤە کردنى ئەو چەمکانە دەتوانێن دەروازەى پێناسەکردن بۆ چەمکى بزاوتى چینایەتى بکەین. کۆى ئەو چەمکانەى باسمان کردن هاوکارمان دەبێت بۆ ئەوەى چەمکەکە ڕوونتربێت و لێل نەبێت و لامان، تووشى هیچ بەدحاڵیبونێک نەبین دەربارى چەمکى بزاوتى چینایەتى.

١-بزاوتىچینایەتى:Class Mobility

 **Class Mobility**لە زەمانى ( بیترۆم سۆرۆکین **Pitrim Sorokin1889**-**1995**) دەربارى چەمکى بزاوتى چینایەتى باس دەکرێت، چونکە یەکێکە لە بابەتە گرنگەکان کلیلى بابەتى توێژبەندى کۆمەڵایتین، هەموو ئەو بابەتانە پەیوەستن بە بابەتى توێژ بەندى و کۆمەڵناسى و چینە کۆمەڵایەتییەکان، بابەتى بزاوتى چینایەتى جۆرێکە لە وەچەرخانى کۆمەڵایەتى بە بەشێکى ئەم وەچەرخانە هەژمار دەکرێت.بە شێوەیکى گشتى هەموو ئەو پێناسانەى لەو بواردا کراون جۆرێک لە هاوشێوەبوونى تێدا هەیە و زۆرینەیان لەناورۆکدا لە یەک دەچن. هەروەها لەبارى( بزاوتى چینایەتى بیترۆم سۆرۆکین **Pitrim Sorokin 1889-1995)** وەک دەستپێشخەریەک و تیۆریزەکردنى تایبەت بە بزاوتى چینایەتى دەڵێت: جێگۆرکى تاکە لە هەناوى کۆمەڵگەدا واتە گۆرانکارى شوینى تاکە لە هەناوى کۆمەڵگەدا(ملک،حسن،١٣٨٦: ١٨٥).

 هەروەها ئەم پێناسەیە تا راددەیەک نزیکە لە تێگەیشتنى (کارل مارکس **Karl Marx 1818-1883**)

بۆ (بزاوتى چینایەتى)، چونکە ئەو بزاوتى کۆمەڵایەتى وەکو جووڵەى تاکە کەس بینیوە کە بە هۆیەوە لە پیگەیەکى کۆمەڵایەتییەوە دەچێ بۆ پێگەیەکى تر و لە چینێکى کۆمەڵایەتیەوە دەبزوێ بۆ چینێکى دیکە. ئەم بزاوتنەش هیچ نیە جگە لە وەهمێک چینى باڵادەست بۆ چینەکانى خوارى خۆى دروست کردووە. بزاوتى راستەقینەى کۆمەڵایەتى بزاواتى شۆڕشگیڕانەى چینى کرێکارانە لە شوێنگەى خۆیەوە بۆ شوێنگەى دەسەڵاتدارێتى و خاوەندارێتى کەرەستەکانى بەرهەمهێنان. شۆڕش بزاواتى کۆمەڵایەتى راستەقینەیە(قەرەداخى،٢٠١٣: ٣٢-٣٣).

هەروەها لە پێناسەیەکى تردا وا هاتووە(بزاوتى چینایەتى پێوانەى کۆمەڵگەى کراوەو داخراو دەکات، بزاوتى چینایەتى لە کۆمەڵگەى کراوادا بەرزترین و خێراترین ئاستى جووڵەى کۆمەڵایەتى تێدا دەبنریت، هەروەها لە کۆمەڵگە داخراوەکانیشدا کەمترین و لەسەرخۆ جوڵەى کۆمەڵایەتى تێدا دەبنرێت، هەر بۆیە پێوەرى یەکسانى و یەکییەتى پەسەند دەکرێت، تەنانەت ئەگەر لەسەر ئاستێکى رەها نارازى بن، چونکە کرانەوە ئامانجێکى بەر بڵاو هاوبەشە(Kerckhoff,Alanc,1999: 293).

هەروەها (ستیڤن ئیگل) لە کتیبى (چین) دا نووسیویەتى مەبەست لە بزاوتى کۆمەڵایەتى جێگۆرکێى تاکە لە ناو چینە کۆمەڵایەتییە جیاوازەکانە.(ملک،حسن، ١٣٨٦: ١٨٦).

هەروەها لە فەرهەنگى گۆردن مارشال دەربارەى (بزاوتى چینایەتى) وا هاتووە : پرۆسەى پەرینەوەى تاکەکانە بەزۆرى، هەندێ جاریش گرووپ(کۆمەڵە)کانە بە تەواوى – لە پێگە جۆراو جۆرەکان لە چوارچێوەى سیستیمى پلە بەندى کۆمەڵایەتى هەر کۆمەڵگایەکدا. دەشبێت جیاوازى بکەین لە نێوان بزاوت بەرو سەر( واتە پەڕینەوە بۆ پلەیەکى باڵاتر یان خوارتر لە پلە بەندى جیاکاریدا و، جیاوازى دیکەش لە نێوان بزاوتى جیلەکان و بزاوتى نەوەیی (لەناو هەمان نەوەدا) بکەین، یان بزاوتى پیشەیی (چەمکى یەکەم ئاماژەیە بۆ بزاوتێکى پەرەینەوەیی لە دۆخى خێزانى ڕەسەنەوە بۆ پێگەیەکى چینایەتى یان پێگەیەکى تایبەت بە تاک خۆى، بەڵام ئەوەى کۆتایی ئاماژەیە بۆ ئەو بزاوتەى کە لە تاکەدا لە ژیانى ئاسایی خۆیدا ڕوودەدات، وەک ئەرکى یەکەمى لێکولینەوەى دەربارەوە کراوە، جیاوازى دیکەش هەن، گرنگترینییان جیاوازى بزاوتى بونیادى و نابونیادیە کە بەو دەناسرێت بەوە بەردەوامى زیاترى هەیە(مارشال، جوردن،٢٠١١: ١٩).

 لە پێناسەیەکى تردا وا هاتووە بۆ (بزاوتى چینایەتى) بە جوڵەى تاک و گرووپەکان لە پێگەى کۆمەڵایەتى و ئابوورییە جۆراو جۆرەکانەوە دەگوترێ(ملک،حسن، هەمان سەرچاوەى پێشوو: ١٨٥).

لە پێناسەیەکى تر (بۆ بزاوتى چینایەتى میلر S.M.Miller) پێ وایە بزاوت لە دۆخى ئابوورى و سیاسى و کۆمەڵایەتى تاک یان چین لە خۆ دەگرێت. هەوەها لە پێناسەیەکى تر دەربارى (بزاوتى چینایەتى کێرت مایر K.Mayer) دەڵێت: بزاوتى کۆمەڵایەتى یان چینایەتى بریتیەیە لەو دۆخەى کە ئاماژەیە بۆ تواناى جووڵەى کەسەکان بۆ خوارەوە یان سەرەوەى چینى کۆمەڵایەتى یانیش پێگەى کۆمەڵایەتى لە قووچکەى(هەرەم) ى چینایەتیدا(احمد، غریب محمد سەید،٢٠٠٣. ٣٠٠).

پێناسەى رێککارى توێژەر(بۆ بزاوتى چینایەتى) مەبەستمان لەم چەمکە لەم توێژینەوەیدا کۆى ئەو زانیاریانەى لەم توێژینەوەیە بەدەستهاتوون لەڕێگەى ئەم پرسیارانەى بۆ ئەو چەمکە ئامادەکراون و وەڵامدراون بۆ زانینى ئاراستەو جووڵەى بزاوتى چینایەتى لە هەرێمى کورستان یان کوردستان باشوور یان ئەو گۆڕانکارییە دووچارى کۆمەڵایەتى و ئابورى و سیاسى بەرەوە سەروەو یان خوارەو، ئەم گۆڕانکاریانەش لە دەرئەنجامى کۆمەڵێک هۆکارى جیاوازو جۆراو جۆر ڕوویانداوە.

ئەو گۆڕانکاریانەش لە چوارچێوەى سیستەمگەلێ کۆمەڵایەتى و بونیادییان لێ پێکهاتووە، (یۆنگ و ماک) واى بۆ دەچن کەوا بزاوتى کۆمەڵایەتى لەناو بوونیادەى کۆمەڵایەتییدا ، بە مانایەکى دیکە گۆڕانى کۆمەڵایەتى لە بوونیادەى چینایەتێدا، ئەم بزاوتەش ڕەنگە لە پێگەى تاک یان کۆمەڵە(گرووپ) یانیش دەستەى کۆمەڵایەتى بەگشتى(احمد، غریب محمد سعید، سەرچاوەى پێشوو، ٢٠٠٣: ٣٠٠).

* تیۆرى بونیادى کۆمەڵایەتى

تیۆرى بونیاد بە گرنگترین و کۆنترین تیۆرى کۆمەڵایەتى ناسراو دادەنرێت. تەنیا زاناى کۆمەڵناسى توێژینەوەى بونیاد ناکات، بەڵکو زانایانى زمان و سایکۆلۆژیاو بایۆلۆژیا و تەنانەت فەیلە سوفەکانیش توێژینەوەى دەکەن(حەسەن،٢٠١٠: ٣٥)

(رێدفێڵد **Redfield**بۆ بونیادى کۆمەڵایەتى ) دەڵێت: بونیادى کۆمەڵایەتى سیستمێکى پەیوەندى کۆمەڵایەتیە یان جۆرە هاوپەیوەندی نێوان کەسەکان و کردەوەکانیانە، بەڵکو سیستمێکى پێوەرکانە، ئەوەى تواناى پێشبینى و تێبینى رەفتارمان دەکات (نۆرم) و پێوەرکانە، بەبێ سیستەم مەلە ناکەن واتە لە ناو کۆمەڵگەدا ناجوڵێن یەکێک لەو بنەمایانەى بونیادەى لەسەر هەڵدەجنرێ پێگەى کۆمەڵایەتیە، ڕۆڵیش رووى دینامیکى پێگەیە ئیتر لە هەر کۆمەڵگایەکدابێت ڕۆڵ رووى دینامیکى پێگەیە، ڕۆڵ و پێگە رووى دیاردەیەکن، پێگە کۆمەڵێک ماف و بەرپرسیاریتین، ڕۆڵیش بەرپرسیاریەتى پڕ دەکاتەوە چیژ لەمانە وەردەگرێت(حجازى، ١٩٨٢: ١١-١٢).

 توێژران بە گشتى کۆکن کە چەمکى بوونیادەى کۆمەڵایەتى گرنگترین چەمکەکانى کۆمەڵناسى یە، یەکێکە لەو چەمکانەى کەوا زۆرترین بینەو بەردەى هەیە، هەندێ لە تێۆرڤانانى بوونیادى لە کۆمەڵناسى واى بۆ دەچن کە بۆنیادى (جۆر)ى (نێرومێ) هەلى کار رێک دەخەن، یان بونیادەى ئاینى ژیانى خێزان رێکدەخات یا خوود شێوازەى بەرهەمهێنان پێکهاتە کۆمەڵایەتییەکان رێکدەخات. جیاوازى سەرەکى لە نێوان کۆمەڵناسان دەربارى بوونیاد دەبن دوودەستە یەکێکان واى بۆ دەچن کە ئەم چەمکە پراکتیکردنێکى رۆتینى یان ئاساییە وەکو (ڕۆڵ و نۆرم .....هتد) کە نەسەقە کۆمەڵایەتییەکانى لەسەر هەڵدەچنرێ، دەستەى دووەم واى بۆ دەچن کە بونیاد پرەنسپى نادیار دەگرێتەوە وەکو(پەیوەندى بەهۆیەکانى بەرهەم هێنان) کە شێوازى پراکتیکردنى کۆمەڵایەتى ئاشکراو دیارى دەکات،فەرمانگەرا بونیادیەکان نوێنەرایەتى بۆچونى یەکەم دەکەن، بونیادیەکانى تر وەکو( مارکسیە بونیادیەکان)باشترینن بۆ ڕاى دووەم(جوردن، مارشال،سکوت،جون، ٢٠١١: ٢٨٣-٢٨٥).

هەروەها دۆرکایمیش دەربارى (بونیاد) جەخت لەسەر ئەو ڕاستیە دەکاتەوە دەڵێت: تاکەکانى کۆمەڵگە لەناو هەمان چوارچێوەى سیستمى سیاسى و یاسایی و ئابووری دەژین، هەموو ئەو شتانەش بونیاد لە بونیاد بەرهەم دەهێنى کە پلەیەک لە جێگرى و سەقامگیرى هەیە، بە واتایەى بوونى بەردەوام دەبێت بۆ ماوەیەکى درێژ، پارێزگارى لە گرنگترین لایەنەکان دەکات، لە نەوەیەکەوە بۆ نەوەیەکى تر دەگوازێتەوە، بەڵام تاک بەو بونیادە دەڕوات و تێپەڕ دەبێت کە خۆى تێدا دەبێنتەوە، بونیاد لەگەڵى لە دایک نابێت و لەگەڵێش نامرێت(حجازى،١٩٨٢: ٨).

٢- چینە کۆمەڵایەتییەکان:(**Social Class**)چینى کۆمەڵایەتى کۆمەڵێکن بە جیاوازى ئاستى کۆمەڵایەتى کە جۆرەها هۆکار ڕۆڵیان هەیە لە دیاریکردنى وەک پسپۆریەتى تەکنکى زانستى ڕەنگ ڕەگەز ئاین و تائیفى ....هتد، واتاى (چین) یەکەم جار لە لایەن ئابوووریزانانى کلاسیکەوە- بەتایبەت (ریکاردۆ وئادام سمیث- بەکاربراوە. چین دەکرێ بە کۆمەڵێک لە تاکەکان پێناسە بکرێ کە لە بارى ئابوورى و کۆمەڵایەتییەوە شوێنگەى چوون یەکیان هەیە. بەڵام بەو پێیەش پێناسەى جۆراو جۆرو لێکدانەوەى جیاواز سەبارەت بە چینى کۆمەڵایەتى هەیە(ئامێدیان،سەرچاوەى پێشوو: ٢٢٧-٢٢٨). پاش ئەوەى ئابوریزانانى کلاسیک زۆرترین باسیان دەربارى چینى کۆمەڵایەتى بوو بەتایبەت مارکس دواى ئەوەیش ماکس ڤێبەر دێت. مارکس یەکەم کەسە کەوا جەختى لەسەرگرنگى لێکۆلینەوەو بابەتى چینە کۆمەڵایەتییەکان کردووە، کۆمەڵگەى مرۆڤایەتى بۆ پێنج قۆناغ دابەشکردووە دەڵێت تەنها کۆمۆنى سەرەتایی بێ چین بوو لەگەڵ پێشبینکردنى دروستبوونى کۆمەڵگەى سۆشالیزمى و کۆمەڵگەى دواى قۆناغى کۆمەڵگەى سەرمایەدارى و کۆمەڵگەى بێ چینە، دەڵێت: مێژووى مرۆڤایەتى بریتیە لە مێژووى تێکۆشانى چینایەتى، لە هەموو کۆمەڵگە مرۆییەکاندا چینى کۆمەڵایەتى بوونى هەیە، ئیتر قۆناغى شارستانیەتى و مێژوویی هەرچۆنێک بێت، لە پێناسەک (کارل مارکس **Karl Marx 1818-1883)**دەڵێت: مێژووى مرۆڤایەتى تێکۆشانى چینایەتى و پێ وایە کەوا دروستبوونى کۆمەڵگەی چینایەتى بە شێوەیکى ڕاستەوخۆ یان ناڕاستەوخۆ بەستۆتەوە بە ( خاوەنداریەتى و هۆیەکانى بەرهەمهێنان و بەرهەمهێنان و شۆرش یان تێکۆشان(Marshall Gordon,Rose David,1988: 15).gm

هەروەها زاناى ئەڵمانى (ماکس ڤێبەر **Max.Weber 1846-1920**) دەربارى چینە کۆمەڵایەتیەکان وا دەدوێت: ئەو جەخت لەسەر هۆکارى ئایدلۆژیاى دەکاتەوە، پێ وایە پێگەى سیاسى و حیزبى ئاینى کەلتورى دەکاتەوە، ئەم هۆکارانە بە هۆکارى دابەشبوونى چینى جۆراو جۆر و ریزبەندى جیاواز لە پێگەو سومعەى کۆمەڵایەتیدا، هەروەها ڤێبەر دەڵێت: پیاوى ئاینى یان سیاسى یان زانا، ئەمانە پارە و سامانیان نیە،بەڵام پلەیەکى بەرزى لە کۆمەڵگادا هەیە و ڕێزو پلەو پایەى پێ دەدرێت کە زیاترە لە هێ خاوەن مۆڵک و ماڵ و هۆیەکانى بەرهەمهێنان، کەواتە ئەو پێ وایە هۆکارى ئایدلۆژى بە هۆکارى باڵاتر دەزانێت لە ماتریالى لە دەست نیشان کردنى چین و پێگەى کۆمەڵایەتى کە تاک وە دەستى دێنى. لةهةمان كاتدا (فلفرید باریتۆ ) لەبارى چینە کۆمەڵایەتیەکان جەخت لە لایەنى هێزو هەژموونى سیاسى دەکەنەوە لە کاریگەرى بۆ سەر چینى کۆمەڵایەتى کە تاک ئینتماى بۆى هەیە(الحسن، أحسان محمد،٣٨٣).

لاى )**تۆرشتاین فبلن**( کە زانایەکى ئابوورى و کۆمەڵایەتى ئەمریکیە و خاوەنى کتێبى(تیۆرى چینى خۆشگوزران)ە پێ وایە چینى کۆمەڵایەتى پێکهاتووە لە کۆمەڵێک تاک کەشێوازى ژیانى تایبەتیان هەیە و لەو شێوازە ژیانە تایبەتیشدا شێوەى خواردن و پۆشاک و بەسەربردنى کاتى بێکاریان رەنگدەداتەوە فبلن لەم پێناسەیەدا بۆ چینە کۆمەڵایەتییەکان جەختى لەسەر مرۆڤى خۆشگوزران کردووتەوە، لەئەنجامى زۆربوونى کاتى دەست بەتاڵى و ئاستى بژێوەى و دابینبوونى پێویستە سەرەکیەکانى ژیانى خێزانەکانیان و ئەو گۆڕانکاریانەى لە بوونیادو ژیانى کۆمەڵایەتى کۆمەڵگە هاتنە ئاراوە دروستبوون(شوانى،محمد،٢٠١٢: ٣٦).

پێناسەیەکى تر بۆ **چینە کۆمەڵایەتیەکان** بریتییە لەو کۆمەڵەو پێکهاتەى ئابوورین، بە جۆرێک ناچنە ژێربارى ئەوەى یاسا یان ئاین دیارى بکات، بەو واتایەى هەر تاکێک دەتوانێت لە چینى خوارەوە بچێتە چینى سەرو بە تێپەربوونى کات و گۆڕانى بارو دۆخ، ئەم سیستەمە چینایەتى پێک دێت لە چینەبەرزەکان(خاوەن موڵک) وچینى خوارەوە(کرێچى و کرێگرتەکان) ، وە چینى ناوڕاست لە بۆشایی نێوان ئەم دووچینەى سەرەوەدایە و زیاتر فەرمانبەران و خاوەن پیشە ئازادەکان دەگرێتەوە(مسعود،أحمد طاهر،٢٠١١: ٩٥-٩٦).

(**تروتسکى و لینن و بوخارین**) سەبارت بە (**چینە کۆمەڵایەتییەکان**) دەڵێن: لە چاخى نوێ و هاتنى مۆدیلى ئابورى نوێ لە کۆمەڵگەى کۆندا و شێوەیان گرت، گەیشتن بە دەسەڵات، ئەوان واى بۆ دەچن کەوا بە هێزو هۆشیارى چینایەتى و شۆرشگێرى، پێگەى کۆمەڵایەتى و سیاسى بۆخۆیان بەدەست هێناوە، دواى ئەوەى چینە نوێکان لە سیستەمى کۆمۆنیستیدا نەهاتنە سەر دەسەڵات بۆ تەواوکردنى دۆخە ئابووریەکە بەڵکو بۆ ویست و سەپاندنى دەسەڵاتى خۆى بەسەر کۆمەڵگەدا(Djilas,Milovan,1957: 36).

هەروەها لەلایەکى تر زاناى کۆمەڵناسى (**تالکۆت پارسۆنز چینە کۆمەڵایەتییەکان(** وا دەناسێنێ کە بریتییە لە سیستمێکى پلە بەندى کە تاکەکان ئینتمایان بۆی هەیە لە ڕووى ماتریالى و ئایدلۆژییە وە جیاوازن، ئەم جیاوازیەش ڕەفتارەکانیان دەست نیشان دەکات و کاریگەرى دەبن بە واقعى کۆمەڵایەتى ، واتە جۆرێک لە جیاوازى و دیاریکراو هەنە کە دوو شێوەى بنچینەیین،یەکەمیان: ئینتمیاى تاکەکان و خێزانەکان بۆ چینە کۆمەڵایەتیەکان بە شێوەیەکى بنەڕەتى و هزرى هاوڕابن لەگەڵ ئەو سستمە کۆمەڵایەتى هەیە لە کۆمەڵگەدا. دووەمیان:سستمەى کۆمەڵایەتى سوودو قازانجى هەیە کە ڕەنگدانەوەى لەسەر تاک و گرووپەکان هەیە(الحسن، احسان محمد، هەمان سەرچاوەى پێشووە، ٣٨٣......)

لە پێناسەیەکى تردابۆ (**چینە کۆمەڵایەتیەکان هالڤاکس**) دەڵێت: سەرەڕاى ڕەفتارو پاڵنەرو ئاستى ویستى ئەندامانى چین، جەخت دەکاتە سەر چوارچێوەى ئابوورى، ئەو پێ وایە ناتوانرێ لەژێر تیشکى پیشە یان داهات چین هەڵبەسنگێرێ چوونکە جیاوازى هەڵسەنگاندن بە پێی کۆمەڵگەکان جیایە(أحمد،غريب محمد سيد،٢٠٠٣: ٢٧٤-٢٧٥).

هەروەها لە پێناسەى رێککارى توێژەر بۆ (چینەکۆمەڵایەتیەکان) لە ڕێگەى ئەو داتاو زانیارانەى توێژەر لە ڕێگەى کۆمەڵێک پرسیار کەوا ئامادەى کردووە تایبەت بەو چەمکە بۆ زانینى بزاوتى چینایەتى لە کوردستانى باشوور لە ڕێگەى کۆمەڵێک هۆکارگەلى وەک سیاسى و ئابوورى کۆمەڵایەتى چ گۆرانکارییەکى بەسەرهاتووە بەرەو ئاراستەى پێشەوە یان دواوە گۆراون لە ڕیگەى کۆمەڵێک ئاماژە بۆمان دەردەکەوێت وەک پیشە داهات شیوازى ژیانیان.فراوانبوونى سنورى چینەکان لە ڕێگەى زەمینەى سیاسى و حیزبى ئابوورى دواى ساڵى ١٩٩١.

٣**- کۆمەڵگە(socity)** : تاکو ئێستا پێناسەیەک بۆ کۆمەڵگە نەکراوە کە هەمووان لەسەرى کۆک بن و پەسەندى بکەن، بەڵکو چەندین بۆچونى جیاواز دەربارى کۆمەڵگە هەنە. تا ئەو کاتەى کە کۆنت و سپێنسێر لە ناوڕاستى سەدەى نۆزدەهەمەمدا ویستیان کۆمەڵناسى وەکو زانستێکى جیاواز بنیات بنێن، کۆمەڵگا زۆرتر بریتی بوو لە ئاپۆرەى خەڵکى کە دەکرا تایبەتمەندییە بە کۆمەڵەکەیان لە سروشتى سەرەکى مرۆڤەوە بزانرێ. بەڵام هەم کۆنت و هەمیش سپێنسێر رایان وابوو کە کۆمەڵگا بە تەنیا ناوێکى بە کۆمەڵ بۆ تاقمێک لە خەڵکى نیە بەڵکو سەربەخۆ و جیاواز لەو تاکانەیە کە پێکیان هێناوە. هەروەها مارکس زاراوەى کۆمەڵگە لە سێ واتاى لێکتر جیاوازدا بەکاردەبات: یەکەم: مرۆیی یان مرۆڤى بە کۆمەڵایەتى بوو،دووەم: جۆرەکانى کۆمەڵگە (وەکو کۆمەڵگەى دەربەگایەتى، سەرمایەدارى و سوشیالیستى) سێیەم: هەر کۆمەڵگایەکى تایبەت (وەکو رۆمى کەونارا یان فەرەنساى مۆدێرن) (ئامێدیان،سەرچاوەى پیشوو: ٤٣٨-٤٣٩).

 لە یەکێک لە پێناسەکان تر دەربارى کۆمەڵگە لە لایەن (**کالهون Calhoun**) **(کۆمەڵگەSocity**  لە وشەى لاتینى **Socius** وەرگیراوە و ئاماژە بە پیکەوبوون و بەیەکەوە ژیانى گرووپەکان و تاکەکان دەگەێنت، لە ناوچەیەکى جوگرافیاى دیاریکراو داگیر دەکەن، کۆکەرەوەى ئەو کەسانە دەکات کەلتورى هاوبەشیان هەیە، رێکخستنە کۆمەڵایەتییەکان بۆ درێژدان و بەردەوامبوونى ژیانى خۆیان و دابین کردنى پێداویستیەکانیان(M.A. Doda,Zerihun,2005: 62).

 کە (**هیربەرت میدGeorge Herbert Mead 1908-1899** ) پێی وایە کۆمەڵگە لەو توخمە سەرکیانە پێک دێت (تاک، دامەزراوەکان) ئەو کۆمەڵگەى لە جەستەى مرۆڤ شوبهاندووە لە خۆى دەچووینێت دەڵێت من پێکهاتووم لە (من، خوود) پێ وایە کۆمەڵگە دەتوانێت سوود لە تێروانینکى وەهاى تۆپۆلۆژى وەربگرێت، بە هۆى ئەو توخمانە دەتوانین لەوە تێبگەین کەوا هەموویان بەشدارن لە دینامیکەکان، مادام مید بیری لە کۆمەڵگەیەکى خوود دەکردەوە، دەبێ تێبگەین چۆن ئەم خوانە دەبنە بەشێک لە کۆمەڵگە، پێ وایە کۆمەڵگە چۆن گەشەدەکات(Mead,George Herbert,1959: 69).

یەکێک لە زاناکانى تر کەوا بەشدارى لە چەند لایەنێکى ترى کۆمەڵناسى کردووە بە ناوى (**ڕۆبەرت ماکیڤەر** **Robert M.Maciver**) بە هاوبەشى لەگەڵ چارلز بیج دەربارى چەمکى کۆمەڵگە**Socity** پێ وایە بریتیە لە پێکاتەیەک لە پەیوەندییە کۆمەڵایەتییەکان، دەشڵێت: پانتایەکى جوگرافیاى کەوا بوونەوەرى کۆمەڵایەتى یا خوود خەڵکانێک دروستى دەکەن و گوزارشت لە سروشتى خۆیان دەکەن، تێکەڵ بەو سیستەمانە دەبن و کەوا کۆمەڵگە داى دەنێت بۆ کۆنترۆڵ کردن و پەیرەوکردنى رەفتارو کردارکانیان(ماکیڤەر،ڕۆبەرت، پیج شارلز، ١٩٥٧: ١٦).

لە فەرهەنگى چەمک و زاراوەکانى زانستە کۆمەڵایەتییەکان بەم شێوەیە پێناسەى چەمکى(**کۆمەڵگەى**) کردووە: کۆمەڵە خەڵکێکن بەیەکەوە دەژین لە ناوچەیەکى دیاریکراودا، لە نێوان ئەو کۆمەڵە خەڵکە کەلتووریکى هاوبەش و جیاواز لەوانى دیکە و هەستێک بە یەگگرتووى هەیە، هەروەها هاودیدیان بۆ خۆیان وەک قەوارەیەکى جیاواز کۆیان دەکاتەوە، لە تایبەنمدییەکانى کۆمەڵگە، گردبوونەوەى چەند گرووپێکە لە پێکهاتەیەک، چەند ڕۆڵێکى بەیەکەوە بەستراو لە نێوان هەندێکیان و هەندێک دێنە دێ، لە ڕەفتاریشدا پەیرەوى کۆمەڵایەتییە بنچینەییە زەروریەکان دەگرێتە خۆى بۆ رووبەرووبوونەوەى پێداویستیەمرۆییە بنچینەییەکان. کۆمەڵگە سەربەخۆى خۆى هەیە، ئەمەش بەو مانایە ناێییت تەنها لە رووى ئابووریەوە بە تەواوى پێویستە خودییەکان ڕازى بێت، بەڵام بە ماناى ئەوەى کەهەموو شێوە ڕێکخراوەییە زەرورییەکانى مانەوە بگرێتە خۆى(بەدەوى، ئەحمد زەکى، ٢٠٢٠: ٦٨٣-٦٨٤).

هەروەها بۆچوونێکى تر دەربارى چەمکى (کۆمەڵگە) هەیە، کەوا کۆمەڵگە کۆمەڵەیەکى خۆ بەڕێوەبەرە، خەڵک نیشتەجێ ناوچەیەکى دیاریکراوە، کەلتورى هاوبەشیان هەیە لە کۆمەڵێک بەهاو باوەرو نەریت ...هتد لەو ڕێگەیەوە کارلێک لەگەڵ یەکتر دەکەن کۆمەڵگە دروست دەبێت، دانیشتوانەکەى بە واتاى کۆمەڵگەیەکى شەمەندەفەرى دێت(M.A.Doda,Zerihun,سەرچاوەى پێشوو: 62).

لە پێناسەیەکى رێککارى توێژەر بۆ چەمکى کۆمەڵگە: کۆمەڵگە ناوچەیەکى دیارى کراوەى جوگرافیا کۆمەڵە خەڵکێک بەیەکەوە لەسەرى دەژى و پەیوەندى کۆمەڵایەتى هەیە لە نێوانیاندا کارلێکى کۆمەڵایەتى هەیە لە نیوانیادا کەلتورو زمان و داب و نەریت و بەهاى کۆمەڵایەتى هەیە لە نێوانیاندا، هەروەها بە هەبوونى سیستەم و یاساى فەرمى و نافەرمى ژیانى تاکەکان لە کۆمەڵگەدا رێک دەخات و کۆنترۆڵى رەفتارى تاکەکان دەکات.

چوارەم: کۆمەڵگەى ڕاگوزەر: کۆمەڵناسى ئاماژە بە چەمکى کۆمەڵگەى ڕاگوزەر دەکات بریتیە لە گۆرینى دامەزراوە کۆمەڵایەتییەکان لە داب و نەریت بۆ دەسەڵاتى نووسینگەیی یان بیروکراتى بە تایبەت دامەزراوەى پەروەردەیی یاسایی و سیاسى و ئابوریەکان و گەشەکردنى هێزى کار دروستکردنى دانیشتوان گۆراو، گۆراو بە واتاى ڕێژەى لە دایک بوون بە هۆى نیگەرانى بوارى تەندروستى و کەمى خۆراک، لەبەرئەوەى سیاسەت پلان دانان و بوودجەى خێزان و کۆنترۆڵ کردنى ڕێژەى لە دایک بوون دووپات دەکرێتەوە، هەر لەبەر ئەو گۆڕانکاریانە زۆرێک لە گرووپ و کوتلەو لایەنە سیاسەکان و سەندیکاکانى بازرگانى و رێکخراوە کۆمەڵایەتییەکان نیگەرانى لە پێشکەشکردنى خزمەتگوزارى بۆ تاک، بۆیە ئەندامەکانى کۆمەڵگە زیاتر رێزو وەفایان بۆ ئەندامانى خیڵ و سەرۆک خیڵەکانیان دەبێت(الهاشمى، حمید،( 2006 17:35.